**Vasárnap is jobbnál jobb adventi gyermekprogramok
a Várkert Bazárban**

Advent második vasárnapján is folytatódnak az ingyenes kézműves workshopok és a gyermekelőadások a Várkert Bazár Rendezvénytermének aulájában! Szeretettel várjuk a családokat már 10:30-tól!

**Méhkas Dia Workshop – üvegfestés - Fesd meg fénnyel az ünnepet** A worksopon üveglapocskákra nádtollal, tustintával festenek majd kiégetés után kivetítik az elkészült alkotásokat. A kivetített művekről és az alkotásokról fotó készül. Az elkészült alkotásokat mindenki hazaviheti magával!

**Kreatív adventi készülődés - Szoboszlay András családi workshopja -** Kreatív kézműves adventi workshop Szoboszlay Andrással a budapesti élet rajzolójával, a Painted City márka alkotójával, akivel most vasárnap 3D képeslapot készíthetnek kicsik ésnagyok!

**11:00 órától** **Karácsonyváró gyermekkoncert a Bóbita zenekarral**!

A Bóbitától megszokott zenei változatosság és a neves költők közreműködése biztosítja a felhőtlen szórakozást és teszi aktuálissá a zenekar régi szlogenjét: Vidám interaktív gyerekzene az egész családnak.

**15:00 órakor Ünnepi állati zenés ABC koncert - Bíró Eszter koncertje.** Interaktív, élő koncert gyerekeknek (óvodásoknak és kisikolásoknak) és felnőtteknek, sok-sok játékkal, humorral; egy felhőtlen barangolás a betűk és a hangok világában!

**SZOMBATON is érdemes ellátogatni a Várkert Bazárba**

15:00 **Angyali üdvözlet - Múzeumpedagógiai foglalkozás az Ég és Föld között című kiállításban, a Várkert Bazár Testőrpalotájában (Bejárat a Clark Ádám tér felől)**

Molnár C. Pál Angyali üdvözlet című képéhez kapcsolódva beszélgetünk a bibliai táj és a történetek szereplőinek kapcsolatáról a képzőművészeti alkotásokon. A beszélgetés után, Karácsonyhoz közeledve alkotó feladatként, kis oltárt készítünk, melyet a gyerekek akár el is ajándékozhatnak a családban. Az alkotást során pasztellel és zsírkrétával dolgozunk, ezért ajánlatos játszós ruhában érkezni!

jegyvásárlás a helyszínen vagy online itt: <http://varkertbazar.jegy.hu/program/angyali-udvozlet-muzeumpedagogiai-foglalkozas-az-eg-es-fold-kozott-cimu-kiallitasban-86870#programInfoTabAnchor>

NOÉ kártyával a kiállítást a család minden tagja 50%-os belépőjeggyel tekintheti meg! Érdemes megtekinteni a tárlatot, amely igazi ünnepi feltöltődést kínál a Testőrpalota két emeletén.

további információ:

varkertbazar.hu